Լճի մակարդակի անկման հետևանքով Սևանի էկո-համակարգը ծայրահեղ անհավասարակշիռ վիճակում է՝ 1-2 տարվա ընթացքում այնպիսի փոփոխություններ են կատարվում, որոնք տեղի են ունենում 50-120 տարվա ընթացքում: Լճի մակարդակի իջեցմանը համընթաց բարձրացել է ջրի ջերմաստիճանը, խախտվել է գազային ռեժիմը՝ պակասել է թթվածնի քանակը: Սևանա լճի անթրոպոգեն էվտրոֆացումը պայմանավորվել է 2 գլխավոր գործոնների համատեղ ազդեցությամբ՝ ներջրամբարային փոփոխություններ, որոնք ի հայտ եկան լճի մակարդակի 19 մետր անկումից հետո և ջրահավաք ավազանից մեծաքանակ կենսածին, թունավոր տարրերի, նյութերի մուտքը դեպի լիճ: